卻說李訓欲盡除宦官，起初本與鄭註定議，俟注至鎮後，選壯士數百為親兵，奏請入護王守澄喪葬，俟內臣送喪，乘便由壯士下手，一並殺斃，使無噍類。彼此訂下密約，注乃啟行往鳳翔。不料訓又變計，因恐事成後注得大功，自己反落注後，乃與舒元輿等密謀，另遣大理卿郭行餘為邠寧節度使，戶部尚書王璠為河東節度使，令多募壯士，作為部曲；又命刑部郎中李孝本，為御史中丞，京兆少尹羅立言，權知府事，進京兆尹李石為戶部侍郎，太府卿韓約為左金吾衛大將軍。數人除李石外，統是李訓私黨，分置要地，指日起事，一俟大功告成，不但盡殺宦官，就是始終合謀的鄭注，也擬一並捽去。用心太險，無怪不成。太和九年十一月間，文宗御紫宸殿視朝，百官魚貫而入，依班序立。韓約匆匆入奏，謂：「左金吾廳事後，石榴上夜有甘露，為上天降祥徵兆，非聖明感格，不能得此。」說罷，即蹈舞再拜。李訓舒元輿，亦率百官拜賀，且請文宗親自往視，仰承天庥。天降甘露，豈獨在金吾廳後？這已足令人滋疑，怎得稱為善策？文宗許諾，乃乘輿出紫宸門，升含元殿。先命李訓等往視，良久乃還，報稱甘露非真，未可遽行宣佈。文宗道：「有這般事麼？」遂顧左右中尉仇士良魚弘志等，率宦官再往復驗。士良等已去，訓即召郭行餘王璠兩人，入殿受敕。璠戰栗不敢前，獨行餘拜受殿下。時兩人所募部曲，已有數百，皆持刀立丹鳳門外，訓亦召令受敕。河東兵陸續進來，邠寧兵卻觀望不至。濟甚麼事？仇士良等至金吾廳，遇著韓約，見他行色倉皇，額有微汗，又是一個沒用傢伙。士良不覺驚訝道：「將軍何為如是？」道言未絕，忽見風吹幕起，裡面伏著兵甲，慌忙返奔，走還含元殿，報稱禍事。既伏兵甲，何不突出追擊，也好殺死數人。
越年元旦，文宗御宣政殿，受百官朝賀，大赦天下，改元開成。昭義節度使劉從諫，獨上表詰問王涯等罪名，中有「內臣擅領甲兵，妄殺非辜，流血千門，僵屍萬計，臣當繕由練兵，入清君側」云云。仇士良等得知此奏，也頗畏沮，因勸文宗加從諫官，進爵司徒，從諫復申表辭讓，有「死未申冤，生難荷祿」語。且直陳仇士良等罪惡，請正典刑。士良雖說從諫借端謀逆，心下恰很是驚惶，因此稍稍斂跡。鄭覃李石，還好略伸意見。就是文宗也藉此活命，苟延歲月。令狐楚乃得奏稱王涯等身死族滅，遺骸暴露，請有司收瘞，上順陽和天氣。文宗也慘然欲泣，因命京兆尹收葬涯等十一人，各賜衣一襲。仇士良尚存餘恨，私令人發掘瘞墳，棄骨渭水。
此頁面最後編輯於 2017年1月16日 (週一) 16:10。